CELEX: C2005/019/28
Language: et
Date: 2005-01-22 00:00:00
Title: Kohtuasi C-481/04: Eelotsusetaotlus, mille esitas Bundesverwaltungsgericht 3. augusti 2004. aasta määrusega halduskohtuasjas Engin Torun versus Stadt Augsburg; Menetlusse astujad: 1. Saksamaa liidu huvide esindaja Bundesverwaltungsgericht'i juures, 2. Landesanwaltschaft Bayern

22.1.2005   
            
            
               ET
            
            
               Euroopa Liidu Teataja
            
            
               C 19/14
            
         Eelotsusetaotlus, mille esitas Bundesverwaltungsgericht 3. augusti 2004. aasta määrusega halduskohtuasjas Engin Torun versus Stadt Augsburg; Menetlusse astujad: 1. Saksamaa liidu huvide esindaja Bundesverwaltungsgericht'i juures, 2. Landesanwaltschaft Bayern
   (Kohtuasi C-481/04)
   (2005/C 19/28)
   Kohtumenetluse keel: saksa
   Euroopa Ühenduste Kohus on saanud Bundesverwaltungsgericht'i 3. augusti 2004. aasta määrusega otsustatud eelotsusetaotluse halduskohtuasjas Engin Torun v. Stadt Augsburg, mis saabus kohtukantseleisse 22. novembril 2004. Menetlusse astujad: 1. Saksamaa liidu huvide esindaja Bundesverwaltungsgericht'i juures, 2. Landesanwaltschaft Bayern.
   Bundesverwaltungsgericht küsib Euroopa Kohtult eelotsust järgmistes küsimustes:
   
               1.
            
            
               Kas Saksamaa Liitvabariigis seaduslikult rohkem kui kolm aastat töötanud türgi päritolu töötaja täisealine laps, kes on lõpetanud metallitöölise kutsekoolituse sellieksamiga, kaotab oma EMÜ–Türgi assotsiatsiooninõukogu otsuse nr 1/80 (edaspidi “otsus 1/80”) artikli 7 teises lauses sätestatud õigusest kandideerida igale töökohale tuleneva riigis elamise õiguse – va otsuse 1/80 artiklis 14 nimetatud juhtudel ning juhul, kui ta lahkub vastuvõtva liikmesriigi territooriumilt küllaltki pikaks ajavahemikuks ilma õiguspäraste põhjusteta – isegi kui:
               
                           a)
                        
                        
                           talle on mõistetud raskendavatel asjaoludel toime pandud röövimise ning narkootikumidega seotud süütegude eest liitkaristusena kolme aasta ja kolme kuu pikkune vangistus ja teda ei ole karistusest – ka mitte hiljem – tingimisi vabastatud ning ta on kandnud ära kogu karistuse, millest on maha arvatud eelvangistuses viibimise aeg?
                        
                     
                           b)
                        
                        
                           ta ise on töötanud Saksamaa Liitvabariigis seaduslikult ning sellega on ka ise otsuse 1/80 artikli 6 lõike 1 teise või kolmanda taande alusel omandanud töötamise õigusest tuleneva riigis elamise õiguse?
                           Kui selline õigus on kaotatud seeläbi, et
                           
                                       aa)
                                    
                                    
                                       tema viimase töösuhte lõpetas tööandja ette teatamata seoses töötaja sõltuvusega narkootikumidest?
                                    
                                 
                                       bb)
                                    
                                    
                                       ta ei võtnud end uuesti töötuna arvele pädeva ametiasutuse juures pärast kolmekuulist haigust kolme tööpäeva pikkuse ajavahemiku jooksul, mis jäi tema töövõimetuse lõppemise ning süüteo toimepanemise tõttu vangistamise vahele?
                                    
                                 
                                       cc)
                                    
                                    
                                       talle on mõistetud raskendavatel asjaoludel toime pandud röövimise ning narkootikumidega seotud süütegude eest liitkaristusena kolme aasta ja kolme kuu pikkune vangistus ja teda ei ole karistusest – ka mitte hiljem – tingimisi vabastatud ning ta on kandnud ära kogu karistuse, millest on maha arvatud eelvangistuses viibimise aeg; sellel ajal ei saanud ta osaleda seaduslikul tööturul, aga umbes veerand aastat pärast tema vangistusest vabastamist leidis ta uue töö ajutist tööd pakkuvas ettevõttes, ilma, et tal oleks olnud selles riigis elamise luba?
                                    
                                 
                     
         
               2)
            
            
               Juhul, kui vastus esimesele küsimusele on jaatav, kas Türgi Vabariigi kodanik kaotab otsuse 1/80 artikli 6 lõike 1 teise või kolmanda taande alusel omandanud töötamise õigusest tuleneva riigis elamise õiguse eespool esitatud küsimuses 1 b nimetatud tingimustel?